ᱪᱟᱸᱭᱵᱟᱥᱟ
ᱪᱟᱸᱭᱵᱟᱥᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱟᱜᱟᱨ ᱟᱨ ᱱᱟᱜᱟᱨᱯᱟᱞᱤᱠᱟ ᱠᱟᱱᱟ ᱾ ᱪᱟᱸᱭᱵᱟᱥᱟ ᱫᱚ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱰᱤᱵᱤᱡᱚᱱᱟᱞ ᱠᱚᱢᱤᱥᱚᱱᱟᱨᱟᱜ ᱯᱟᱨᱥᱮᱛ ᱨᱮ ᱥᱤᱝᱵᱷᱩᱢ ᱠᱚᱞᱦᱟᱱ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱟᱹᱰᱤ ᱧᱩᱛᱩᱢᱟᱱ (famous) ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱵᱤᱨᱥᱟ ᱢᱩᱱᱰᱟ ᱟᱜ ᱜᱷᱟᱨᱚᱸᱡᱽ ᱱᱟᱜᱟᱨ ᱤᱫᱤ ᱛᱮ ᱥᱟᱶᱛᱮ ᱢᱤᱫ ᱠᱷᱟᱫᱟᱱ ᱛᱟᱞᱢᱟ ᱞᱮᱠᱟᱛᱮ ᱦᱚᱸ ᱯᱷᱮᱢᱚᱥ ᱟᱠᱟᱱᱟ ᱾
ᱚᱛᱱᱚᱜᱥᱟᱯᱲᱟᱣ
ᱪᱟᱺᱭᱵᱟᱥᱟ 22°34′N 85°49′E / 22.57°N 85.82°E ᱨᱮ ᱢᱮᱱᱟᱜᱼᱟ ᱾[᱒] ᱱᱚᱣᱟ ᱨᱮᱱᱟᱜ ᱟᱣᱥᱟᱛ ᱩᱥᱩᱞ ᱒᱒᱒ ᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ, ᱪᱚᱠᱨᱚᱫᱷᱚᱨᱯᱩᱨ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱟᱨ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞᱥᱟᱯᱲᱟᱣ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,[᱓] ᱪᱟᱸᱭᱵᱟᱥᱟ ᱨᱤᱱ ᱦᱚᱲ ᱮᱞ ᱖᱙,᱕᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱲᱟᱜ ᱢᱩᱠᱟᱹᱢ (householders) ᱨᱮᱱᱟᱜ ᱜᱩᱴ ᱮᱞ ᱑᱐,᱕᱙᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱓᱖᱒᱗᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱛᱤᱨᱞᱟᱹ ᱓᱓᱒᱙᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (ᱡᱟᱱᱟᱝ ᱡᱟᱹᱱᱤ ᱑᱐᱐%: ᱙᱑,᱘%) ᱾ ᱪᱟᱸᱭᱵᱟᱥᱟ ᱨᱮᱱᱟᱜ ᱟᱣᱥᱟᱛ ᱥᱮᱪᱮᱫ ᱫᱚᱨ ᱘᱒.᱙᱓% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ, ᱡᱚᱠᱷᱚᱱ ᱠᱚᱲᱟ ᱠᱚᱣᱟᱜ ᱥᱮᱪᱮᱫ ᱫᱚᱨ ᱗᱙% ᱟᱨ ᱛᱤᱨᱞᱟᱹ ᱠᱚᱲᱟᱜ ᱥᱮᱪᱮᱫ ᱫᱚᱨ ᱖᱘% ᱢᱮᱱᱟᱜᱼᱟ ᱾ ᱑᱒% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫᱥᱟᱯᱲᱟᱣ
ᱪᱟᱸᱭᱵᱟᱥᱟ ᱨᱮ ᱑᱐ ᱟᱨ ᱑᱒ ᱪᱟᱱᱚᱪ ᱫᱷᱟᱹᱨᱤᱡ ᱮᱢᱟᱱ ᱟᱥᱲᱟ ᱢᱮᱱᱟᱜᱼᱟ, ᱡᱚᱠᱷᱚᱱ ᱢᱟᱸᱜᱤᱞᱟᱞ ᱨᱩᱝᱜᱴᱟ ᱢᱤᱰᱤᱞ ᱟᱨ ᱩᱱᱩᱥᱩᱞ ᱟᱥᱲᱟ, ᱥᱮᱱᱴ ᱡᱮᱵᱤᱭᱟᱨᱥ ᱟᱥᱲᱟ (ᱱᱚᱣᱟ ᱫᱚ ᱰᱮᱦᱮᱨ ᱛᱮᱫ ᱞᱩᱯᱩᱝᱜᱩᱴᱩ ᱨᱮ ᱢᱮᱱᱟᱜᱼᱟ), ᱮᱥᱯᱤᱡᱤ ᱟᱥᱲᱟ ᱟᱨ ᱟᱹᱰᱤ ᱜᱟᱱ ᱮᱢᱟᱱ ᱟᱥᱲᱟ (ᱞᱩᱛᱷᱩᱨᱟᱱ ᱟᱥᱲᱟ,ᱱᱟᱵᱚᱫᱟᱭ ᱟᱥᱲᱟ, ᱯᱟᱫᱽᱢᱟᱵᱟᱛᱤ ᱡᱮᱱ ᱥᱚᱨᱚᱥᱣᱚᱛᱤ ᱥᱤᱥᱩ ᱵᱤᱫᱽᱭᱟ ᱢᱚᱱᱫᱤᱨ, ᱜᱟᱱᱫᱷᱤ ᱴᱚᱞᱟ ᱨᱮ ᱥᱮᱱᱴ ᱢᱮᱭᱨᱤ ᱯᱟᱵᱞᱤᱠ ᱟᱥᱲᱟ, ᱵᱤᱵᱮᱠᱟ ᱤᱝᱜᱽᱞᱤᱥ ᱢᱤᱰᱤᱭᱚᱢ ᱟᱥᱲᱟ, ᱥᱠᱳᱴ ᱦᱤᱱᱫᱤ ᱛᱤᱨᱞᱟᱹ ᱟᱥᱲᱟ, ᱮᱥᱮᱥᱮ ᱟᱞᱟ ᱨᱚᱞᱟ ᱟᱥᱲᱟ, ᱥᱩᱨᱟᱡᱽᱢᱩᱞ ᱡᱮᱭᱱ ᱰᱤᱮᱵᱤ ᱯᱟᱵᱽᱞᱤᱠ ᱟᱥᱲᱟ ᱟᱨ ᱦᱚᱱᱚᱛ ᱟᱥᱲᱟ) ᱾ ᱠᱚᱞᱦᱟᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱟᱨ ᱰᱤᱯᱤᱮᱥ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱦᱚᱸ ᱢᱮᱱᱟᱜᱼᱟ ᱾
ᱱᱚᱣᱟ, ᱵᱤᱨᱫᱟᱹᱜᱟᱲ ᱥᱮᱪᱮᱫ ᱟᱨ ᱰᱤᱜᱽᱨᱤ ᱠᱳᱨᱥ (courses) ᱨᱮ, ᱠᱩᱥᱤ (choices) ᱱᱤᱭᱮᱢ (limited) ᱢᱮᱱᱟᱜᱼᱟ ᱾ ᱒᱐᱐᱙ ᱥᱟᱞ ᱨᱮ, ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱟᱠᱟᱱᱟ ᱪᱟᱸᱭᱵᱟᱥᱟ ᱨᱮ ᱱᱚᱣᱟ ᱫᱚ ᱢᱩᱬ ᱳᱯᱷᱤᱥ ᱥᱟᱞᱟᱜ ᱛᱮ ᱦᱩᱭ ᱮᱱᱟ ᱾ ᱪᱟᱸᱭᱵᱟᱥᱟ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ ᱥᱟᱶᱛᱮ, ᱪᱟᱸᱭᱵᱟᱥᱟ ᱨᱮ ᱤᱱᱰᱩᱥᱴᱨᱤᱭᱟᱞ ᱴᱨᱮᱭᱱᱤᱝ ᱤᱱᱥᱴᱤᱪᱩᱴ (ITI) ᱟᱨ RAJ ITI ᱨᱮᱱᱟᱜ ᱢᱤᱫ ᱵᱨᱟᱝᱪ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱡᱤᱹᱥᱤᱹ ᱨᱮᱱᱟᱜ ᱦᱚᱸ ᱚᱲᱟᱜ ᱢᱮᱱᱟᱜᱼᱟ ᱾ ᱡᱮᱱ ᱠᱳᱢᱟᱨᱥ ᱠᱚᱞᱮᱡᱽ, ᱴᱟᱴᱟ ᱠᱚᱞᱮᱡᱽ ᱟᱨ ᱛᱤᱨᱞᱟᱹ ᱞᱟᱹᱜᱤᱫ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ ᱾
ᱥᱟᱶᱛᱟ (NGO's)ᱥᱟᱯᱲᱟᱣ
ᱤᱱᱰᱤᱭᱟᱱ ᱨᱮᱰ ᱠᱨᱳᱥ ᱥᱚᱥᱟᱭᱛᱤ ᱟᱨ ᱨᱚᱴᱨᱤ ᱡᱮᱜᱮᱫ ᱡᱟᱜᱟᱛ ᱵᱟᱱᱟᱨ ᱴᱷᱮᱱ ᱜᱮ ᱱᱟᱜᱟᱨᱯᱟᱞᱤᱠᱟ ᱨᱮ ᱱᱚᱣᱟ ᱨᱮᱱᱟᱜ ᱛᱟᱞᱢᱟ ᱢᱮᱱᱟᱜᱼᱟ ᱾ ᱥᱟᱱᱢᱟᱛ (ᱣᱮᱵᱥᱟᱭᱤᱴ) ᱨᱮᱱᱟᱜ ᱴᱷᱚᱴᱟ ᱪᱟᱸᱭᱵᱟᱥᱟ ᱨᱮ ᱤᱥᱠᱤᱞ ᱴᱨᱮᱭᱱᱤᱝ ᱛᱟᱞᱢᱟ ᱢᱟᱹᱞᱤᱠ ᱪᱟᱞᱟᱣ ᱭᱮ ᱟ [᱑] ᱥᱚᱦᱨᱤ ᱵᱤᱠᱟᱥ ᱵᱤᱵᱷᱟᱜ,Dept. ᱥᱚᱦᱨᱤ ᱵᱤᱠᱟᱥ ᱵᱤᱵᱷᱟᱜ, ᱡᱷᱟᱨᱠᱷᱚᱸᱰ ᱥᱚᱨᱠᱟᱨ
ᱠᱟᱹᱣᱰᱤ ᱟᱹᱨᱤᱥᱟᱯᱲᱟᱣ
ᱪᱟᱸᱭᱵᱟᱥᱟ ᱢᱤᱫ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱥᱚᱨᱠᱟᱨᱤ ᱳᱯᱷᱤᱥ ᱨᱮᱱᱟᱜ ᱴᱷᱟᱯᱚᱱᱚ ᱟ ᱾ ᱥᱚᱨᱠᱟᱨᱤ ᱥᱟᱸᱥᱛᱷᱟᱱ (Institutions) ᱪᱟᱸᱭᱵᱟᱥᱟ ᱨᱤᱱᱤᱡ ᱢᱩᱬ ᱢᱟᱹᱞᱤᱠ (Employer) ᱢᱮᱱᱟᱭᱟ ᱾ ᱥᱤᱢᱮᱸᱴ ᱵᱮᱱᱟᱣᱤᱭᱟᱹ ᱮ.ᱥᱤ.ᱥᱤ. ᱥᱤᱢᱮᱸᱴ ᱣᱟᱨᱠᱥ ᱫᱚ ᱡᱷᱤᱸᱠᱯᱟᱹᱱᱤ ᱨᱮ ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱪᱟᱸᱭᱵᱟᱥᱟ ᱠᱷᱚᱱ ᱑᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱢᱮᱱᱠᱷᱟᱱ ᱫᱤᱱᱟᱹᱢ ᱞᱟᱹᱠᱛᱤᱭᱟᱱᱟᱜ ᱠᱚ ᱫᱚ ᱪᱟᱸᱭᱵᱟᱥᱟ ᱠᱷᱚᱱ ᱜᱮ ᱠᱚ ᱠᱤᱨᱤᱧᱟ ᱾ ᱱᱚᱣᱟ ᱴᱷᱚᱛᱟ ᱨᱮ ᱮᱥᱹᱟᱨᱹ ᱞᱮᱠᱟᱱ ᱠᱚᱢᱯᱟᱱᱤ ᱤᱫᱤ ᱛᱮ ᱥᱟᱯᱷᱤᱥᱟᱱᱴ (sufficient) ᱠᱷᱟᱫᱟᱱ ᱦᱩᱭᱩᱜ ᱠᱟᱱᱟ ᱾ ᱨᱩᱸᱜᱽᱴᱟ ᱜᱩᱴ, ᱴᱷᱟᱠᱩᱨ ᱯᱨᱟᱥᱚᱫ ᱥᱟᱣᱚ ᱟᱨ ᱥᱟᱥ, ᱟᱨ ᱥᱟᱦᱟ ᱵᱨᱟᱫᱨᱥ ᱾ ᱟᱹᱰᱤ ᱜᱟᱱ ᱦᱩᱰᱤᱧ ᱢᱟᱨᱟᱝ ᱢᱮᱬᱦᱮᱫ ᱵᱮᱱᱟᱣ ᱠᱚᱢᱯᱟᱱᱤ ᱪᱟᱸᱭᱵᱟᱥᱟ ᱨᱮ ᱢᱮᱱᱟᱜᱼᱟ ᱾
ᱡᱟᱢᱥᱮᱫᱽᱯᱩᱨ ᱟᱨ ᱠᱚᱞᱠᱟᱛᱟ ᱠᱷᱚᱱ ᱪᱟᱸᱭᱵᱟᱥᱟ ᱥᱩᱨ (Proximity) ᱱᱚᱣᱟ ᱨᱮᱱᱟᱜ ᱦᱩᱰᱤᱧ ᱱᱟᱯ ᱯᱟᱜ (scale) ᱨᱮ ᱤᱱᱰᱤᱥᱴᱨᱤᱭᱟᱞ ᱥᱠᱟᱢ (scape) ᱨᱮ ᱠᱚᱱᱴᱨᱤᱵᱩᱥᱚᱱ (Contribution) ᱱᱮ ᱟ ᱾ ᱟᱹᱰᱤ ᱯᱚᱯᱩᱞᱟᱨ ᱠᱟᱹᱣᱰᱤ ᱟᱹᱨᱤ ᱤᱝᱡᱤᱱ ᱠᱷᱟᱫᱟᱱ, ᱞᱩᱜᱽᱲᱤ ᱟᱨ ᱥᱮᱵᱟ ᱴᱷᱚᱛᱟ ᱠᱟᱱᱟ,
ᱪᱟᱸᱭᱵᱟᱥᱟ ᱥᱚᱡᱷᱮ ᱦᱟᱣᱲᱟᱼᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱵᱟᱱᱩᱜ ᱟ ᱤᱫᱤ ᱛᱮ ᱱᱚᱣᱟ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱠᱮᱫ ᱱᱩᱠᱥᱟᱱ ᱥᱮᱴᱮᱨᱚᱜ ᱺ ᱟᱨ ᱨᱮᱞᱣᱮ ᱨᱮᱱᱟᱜ ᱡᱚᱛᱚ ᱪᱟᱠᱨᱤ ᱟᱨ ᱨᱤᱞᱟᱴᱤᱰ (related) ᱤᱱᱰᱤᱥᱨᱤ ᱪᱚᱠᱨᱚᱫᱷᱚᱨᱯᱩᱨ ᱥᱮᱱ ᱮᱱᱟ ᱟᱫᱚ ᱱᱚᱣᱟ ᱨᱮᱱᱟᱜ ᱥᱩᱨ ᱨᱮ ᱢᱤᱫ ᱦᱩᱰᱤᱧ ᱥᱚᱦᱚᱨ ᱠᱟᱱᱟ ᱟᱫᱚ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾
ᱦᱚᱨ ᱰᱟᱦᱟᱨᱥᱟᱯᱲᱟᱣ
ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱ ᱴᱷᱟᱶ ᱡᱟᱢᱥᱮᱫᱽᱯᱩᱨ ᱱᱚᱣᱟ ᱪᱟᱸᱭᱵᱟᱥᱟ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱚᱥᱟᱨ ᱟᱹᱰᱤ ᱱᱟᱯᱟᱭ ᱴᱷᱟᱶ ᱪᱚᱠᱨᱚᱫᱷᱚᱨᱯᱩᱨ, ᱦᱟᱵᱽᱲᱟ-ᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱪᱟᱸᱭᱵᱟᱥᱟ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱵᱟᱨᱭᱟ ᱴᱨᱮᱱ ᱪᱟᱞᱟᱜᱼᱟ ᱱᱚᱣᱟ ᱪᱟᱸᱭᱵᱟᱥᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱢᱤᱫᱴᱟᱹᱝ ᱟᱨ ᱴᱨᱮᱱ ᱦᱟᱵᱽᱲᱟ ᱠᱷᱚᱱ ᱪᱟᱞᱟᱜ ᱠᱟᱱᱟ ᱮᱴᱟᱜ ᱥᱮᱫ ᱛᱮ ᱦᱟᱵᱽᱲᱟ ᱵᱟᱲᱵᱤᱞ ᱡᱚᱱ ᱥᱟᱛᱟᱵᱽᱫᱤ ᱮᱠᱥᱯᱨᱮᱥ ᱪᱟᱸᱭᱵᱟᱥᱟ ᱥᱮᱫ ᱛᱮ ᱥᱮᱱᱚᱜᱼᱟ ᱾ ᱒᱐᱑᱒ ᱨᱮ ᱪᱚᱠᱨᱚᱫᱷᱚᱨᱯᱩᱨ-ᱵᱟᱲᱵᱤᱞ ᱤᱱᱴᱟᱨᱥᱤᱴᱤ ᱮᱠᱥᱯᱨᱮᱥ ᱫᱚ ᱢᱤᱫᱴᱟᱹᱝ ᱴᱨᱮᱱ ᱪᱟᱸᱭᱵᱟᱥᱟ ᱥᱮᱫ ᱛᱮ ᱥᱮᱱᱚᱜ ᱠᱟᱱᱟ ᱛᱟᱦᱮᱸᱫ ᱾
᱒᱐᱑᱔ ᱨᱮ ᱢᱤᱫ ᱟᱨ ᱦᱟᱯᱛᱟ ᱴᱨᱮᱱ ᱵᱤᱥᱟᱠᱷᱟᱯᱟᱴᱱᱟᱢ-ᱴᱟᱴᱟᱱᱚᱜᱚᱨ ᱦᱟᱯᱛᱟ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ ᱮ ᱮᱦᱚᱵ ᱮᱱᱟ ᱡᱚᱠᱷᱚᱱ ᱪᱟᱸᱭᱵᱟᱥᱟ ᱞᱮᱠᱟᱛᱮ ᱦᱚᱸ ᱥᱮᱱᱚᱜᱼᱟ ᱾ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ, ᱨᱟᱺᱪᱤ ᱪᱟᱸᱭᱵᱟᱥᱟ ᱠᱷᱚᱱ ᱑᱔᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱸᱭᱵᱟᱥᱟ ᱫᱚ ᱦᱟᱵᱽᱲᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱰᱟᱦᱟᱨ ᱨᱮᱱᱟᱜ ᱴᱟᱴᱟᱱᱚᱜᱚᱨᱼᱵᱤᱞᱟᱥᱯᱩᱨ ᱠᱷᱚᱸᱰ ᱨᱮ ᱨᱟᱡᱽᱠᱷᱚᱨᱥᱚᱶᱟ ᱡᱚᱸᱠᱥᱚᱱ ᱠᱷᱚᱱ ᱳᱰᱤᱥᱟ ᱞᱟᱹᱜᱤᱫ ᱮᱛᱚᱢ ᱥᱮᱦᱮᱫ ᱥᱮᱱᱚᱜᱟᱦ ᱰᱟᱦᱟᱨ ᱠᱟᱱᱟ ᱾
ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱫᱤᱥᱩᱣᱟᱹ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ, ᱟᱫᱚ ᱦᱮᱞᱤᱯᱮᱰ ᱢᱮᱱᱟᱜᱼᱟ ᱾
ᱪᱟᱸᱭᱵᱟᱥᱟ ᱫᱚ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ ᱴᱷᱮᱱ ᱢᱮᱱᱟᱜᱼᱟ ᱾[᱔]
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ "Pin Code of Chaibasa". citypincode.in. Retrieved 2014-05-12.
- ↑ Falling Rain Genomics, Inc - Chaibasa
- ↑ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.
- ↑ Google maps
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn shn_Mymr